**Stredná odborná škola polygrafická, Račianska 190, 835 26 Bratislava**

**Výzva na predkladanie cenových ponúk**

**„Zákazka s nízkou hodnotou“ podľa § 117 zákona č. 343/2015 Z. z. o verejnom**

**obstarávaní a o zmene a doplnení niektorých zákonov v znení neskorších predpisov**

**1. Verejný obstarávateľ**

Názov: **Stredná odborná škola polygrafická** So sídlom: Račianska 190, 835 26 Bratislava

Štatutárny zástupca: Ing. Roman Šíp, PhD., riaditeľ školy

Tel.: 02/49 20 92 20  
IČO: 00894915

IČ DPH: SK2020325186

**Kontaktná osoba zodpovedná za prieskum trhu:**

**Meno: Ing. Margita Čížiková**

Telefón: 0903 433 444

e-mail: [cizikova@polygraficka.sk](mailto:cizikova@polygraficka.sk)

**2. Predmet zákazky:**

Názov predmetu obstarávania:

**„Zabezpečenie servisu a správy servera, sieťových prepojení a periférnych zariadení“**

Druh zákazky:Správa výpočtových zariadení zahrňujúcich prevádzku počítačov

**3. Spoločný slovník obstarávania (CPV)**

72514100-2 – Správa výpočtových zariadení zahrňujúcich prevádzku počítačov

**4. Opis predmetu zákazky**

1. Servis softvéru a hardvéru výpočtovej techniky a kompletný servis a fungovanie sieťového serveru a počítačovej siete školy.
2. Servis výpočtovej techniky dvakrát do týždňa po 4 hod, v prípade nutnosti práce i mimo dohodnutého rozsahu, celkový počet hodín 32 hodín mesačne.
3. Základné opravy počítačov.
4. Inštalácia a reinštalácia softvérového vybavenia počítačov a sieťového servera, ktoré škola používa pre vyučovanie a prevádzku školy.
5. Budovanie sieťových pripojení a konfigurácia počítačovej siete.
6. Konfigurovanie routrov a wifi siete.

Požiadavky na dodávateľa:

* Znalosť programu VIS Plzeň.
* Znalosť programu VEMA.
* Znalosť programu iSPIN.
* Znalosť programu XMF.
* Znalosť grafických programov Adobe CC.
* Znalosť informačného programu školy ASC agenda.
* Znalosť informačného programu Štátna pokladnica.

Verejný obstarávateľ požaduje oceniť predmet zákazky v súlade so špecifikáciou, ktorá je uvedená v Prílohe č. 1 - Návrh na plnenie kritérií.

**5. Komplexnosť predmetu zákazky**

5.1 Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

5.2 Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**6. Zdroj finančných prostriedkov**

6.1 Predmet obstarávania bude financovaný z rozpočtu verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom na základe mesačných faktúr. Súčasťou faktúry bude dodací list obsahujúci rozpis prác vykonaných za daný mesiac.

6.2 Splatnosť faktúry je 30 dní od jej preukázateľného doručenia verejnému obstarávateľovi. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača.

6.3. Verejný obstarávateľ neposkytuje preddavok, ani zálohovú platbu.

**7. Výsledok verejného obstarávania:** ZMLUVA

**8. Miesto a termín plnenia**

Miesto: **Stredná odborná škola polygrafická, Račianska 190, 835 26 Bratislava.**

Trvanie zmluvy: od **1. januára 2021 do 31. decembra 2022**.

**9. Druh zákazky a predpokladaná hodnota zákazky**

9.1 Zákazka na zabezpečenie servisu a správy servera, sieťových prepojení a periférnych zariadení, zákazka s nízkou hodnotou podľa §117 zákona o verejnom obstarávaní.

9.2 Predpokladaná hodnota zákazky je stanovená vo výške**14 900,00 €** bez DPH za rok.

**10. Lehota viazanosti ponuky**

30 dní odo dňa uplynutia lehoty na predkladanie ponúk.

**11. Obhliadka miesta dodania predmetu zákazky**

11.1 Verejný obstarávateľ organizuje konzultáciu k predmetu obstarávania dňa **30.11.2020 o 09.00 h.**

Uchádzačom odporúčame zúčastniť sa konzultácie, za účelom získania bližších informácií o stave výpočtových zariadení, sieťových prepojení a ostatných inštalácií.

**12. Cena a ceny uvádzané v ponuke**

12.1 Navrhovaná zmluvná cena musí byť stanovená podľa zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.

12.2 Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvy o dielo. Akékoľvek zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.

12.3 Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie:

12.3.1 navrhovaná celková zmluvná cena bez DPH,

12.3.2 navrhovaná celková zmluvná cena vrátane DPH.

12.4 Ak uchádzač nie je platcom DPH, na skutočnosť upozorní označením „Nie som platca DPH“.

**13. Predloženie ponuky**

13.1 Uchádzač predloží ponuku v písomnej forme, listinnej alebo elektronickej podobe v slovenskom jazyku.

13.2 Uchádzač doručí svoju ponuku:

* osobne alebo prostredníctvom poštovej zásielky v lehote na predkladanie ponúk na adresu verejného obstarávateľa: Stredná odborná škola polygrafická, Račianska 190, 835 26 Bratislava.   
  V prípade, ak uchádzač predloží ponuku prostredníctvom poštovej zásielky, je rozhodujúci termín doručenia ponuky na adresu verejného obstarávateľa.
* Ponuku je možné predložiť elektronicky na mailovú adresu skola@polygraficka.sk, s označením: **„Zabezpečenie servisu a správy servera, sieťových prepojení a periférnych zariadení“**.

13.2 Pri osobnom doručení ponuky uchádzačom, verejný obstarávateľ vydá uchádzačovi potvrdenie   
o jej prevzatí s uvedením miesta, dátumu a času prevzatia ponuky.

**14 Označenie obálky ponuky**

14.1 Obálka musí byť zreteľne označená nápisom „Obstarávanie – neotvárať!“, heslom obstarávania: **„Zabezpečenie servisu a správy servera, sieťových prepojení a periférnych zariadení“.**

**15.** Lehota na predkladanie ponúk je stanovená na deň **14.12.2020 do 13:00 hod.**

**16. Podmienky účasti uchádzačov**

16.1 **Osobné postavenie**

Uchádzač musí spĺňať podmienky účasti:

* týkajúce sa osobného postavenia podľa § 32 ods. 1 písm. e) zákona č.343/2015 Z. z. o verejnom obstarávaní a preukázať ich splnenie dokladmi podľa § 32 ods. 2 písm. e) alebo ekvivalentnými dokladmi v originálnom vyhotovení alebo ako fotokópiu tohto dokladu na **predmet činnosti, ktorá je predmetom tejto zákazky;**
* týkajúce sa osobného postavenia podľa § 32 ods. 1 písm. f) zákona č.343/2015 Z. z. o verejnom obstarávaní a preukázať ich splnenie čestným vyhlásením podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní;
* týkajúce sa § 40 ods. 6 písm. f) a preukázať ich splnenie čestným vyhlásením o tom, že nie je v konflikte záujmov.

16.2. Odborná spôsobilosť

Uchádzač musí preukázať plnenie nasledujúcich požiadaviek verejného obstarávateľa:

* 5 rokov aktívneho pôsobenia na trhu.

Uchádzač preukáže uvedené požiadavky životopisom osôb zodpovedných za realizáciu zákazky. V zmysle zákona č. 18/2018 Z.z. uchádzač môže údaje týkajúce sa osobných údajov uvedených osôb prekryť.

**17. Obsah ponuky:**

* Doklad o oprávnení na podnikanie podľa § 32 ods. 2 písm. e).
* Životopisy osôb zodpovedných za plnenie zmluvy.
* Cenová ponuka (vyplnená príloha č. 1 výzvy – návrh na plnenie kritérií).
* Čestné vyhlásenie podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní (príloha č. 2).
* Čestné vyhlásenie o tom, že nie je v konflikte záujmov podľa § 23 zákona o VO (príloha č. 3).

**18. Kritéria na hodnotenie ponúk**

**Najnižšia cena v € s DPH za predmet zákazky.**

**19. Doplňujúce informácie:**

1. Verejný obstarávateľ určí úspešného uchádzača za podmienok, že:

* splnil všetky podmienky účasti,
* ponúkol najnižšiu sadzbu za predmet zákazky v Eur s DPH.

1. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:

* ani jedna z predložených ponúk nebude zodpovedať požiadavkám stanovených v tejto výzve,
* sa zmenili okolnosti, za ktorých bolo toto obstarávanie vyhlásené,
* ponuka uchádzačov bude vyššia ako predpokladaná hodnota zákazky,
* nebude predložená ani jedna ponuka.

1. Uchádzači nemajú nárok na náhradu nákladov spojených s účasťou na tomto obstarávaní.
2. Verejný obstarávateľ si vyhradzuje právo odmietnuť všetky predložené ponuky.
3. Prípadné nejasnosti je možné konzultovať s kontaktnou osobou:

Ing. Margita Čížiková, telefón: 0903 433 444, e-mail: [cizikova@polygraficka.sk](mailto:cizikova@polygraficka.sk)

Bratislava, dňa 27.11.2020

.............................................

**Ing. Roman Šíp, PhD.**

riaditeľ SOŠP

Prílohy:

č. 1 – Návrh na plnenie kritérií.

č. 2 – Čestné vyhlásenie o zákaze účasti vo VO.

č. 3 – Čestné vyhlásenie o konflikte záujmov.